শিলিগুড়ি ,৩০ জুলাই : দুটি বাসের মুখোমুখি সংঘর্ষে গুরুতর জখম হল চার জন যাত্রী l ঘটনাটি সোমবার দুপুরে শিলিগুড়ি সংলগ্ন খড়িবাড়ির পি ডব্লিউ মোড় এলাকায় ঘটেছে l ঘটনায় আরও বেশকয়েক জন যাত্রীর চোট লেগেছে l জানা গিয়েছে ,যাত্রী ভর্তি একটি বাস খড়িবাড়ি থেকে শিলিগুড়ির দিকে আসছিল l অন্যদিকে অপর বাসটি শিলিগুড়ির থেকে যাচ্ছিল l ঠিক সেই সময় খড়িবাড়ির পি ডব্লিউ মোড় এলাকায় মুখোমুখি সংঘর্ষ হয় ওই দুটি বাসের l এই দুর্ঘটনার খবর পেয়ে ঘটনাস্থলে ছুটে যায় খড়িবাড়ি থানার পুলিশ l তারা গিয়ে আহতদের উদ্ধার করে স্থানীয় খড়িবাড়ি হাসপাতালে নিয়ে যায় l সেখানে চার জনের অবস্থা গুরুতর হওয়ায় তাদের উত্তরবঙ্গ মেডিকেল কলেজ হাসপাতালে নিয়ে যাওয়া হয় l এছাড়াও দুর্ঘটনায় বেশ কিছু পড়ুয়াও আহত হয় l